OpenLLM-France/wikimedia huggingface dataset:
# Er péhèd a barès

| ◄ Er péhèd a golér | Er péhèd a barès | Me grèd en dès Jesus ► |
* Er péhèd a barès zou un dihoust ponnér
* E hra de galz a dud dilézel ou devér ;
* Ha quêntoh eit quemér er boén en distérran,
* Er paressus e chom én diovér brassan.
* Èl m’en dès Doué crouéet er pisk aveit neanual,
* Én aibr ag en amzér en einèd eit neigeal,
* Èlcen en des crouéet mab-dén eit labourat,
* Ha n’en devou bihuanç ma ne labour erhat.
* En hani ne ven quet labourat na poéniein,
* Revé en Apostol, ne vérit quet bihuein ;
* Dihoallamb ol enta doh el lizidantèd
* Ma ne vennamb dischen én donnan ézeuéd.
* Drest peb-tra feahamb ol en dihoustedigueah
* Ag er péh e sel Doué hag hur salvedigueah :
* Rac mar dé deliet conservein hur horveu,
* Deliettoh-é hoah salvein hun ineaneu.
* Ne zougeamb quet er boén én ur chervigein Doué,
* Chongeamb éma ur mæstr carguet a larganté ;
* Chongeamb é vou ean-memb recompance en inean
* En devou ar en doar souffret aveid en nean.
* J. G.
# Er péhèd a golér

| ◄ Er gourmandis e zou | Er péhèd a golér | Er péhèd a barès ► |
* Er péhèd a golér e zou un dérision,
* Ur berw goaid hag e sàu én un taul ér galon,
* Péhani e laca eid en dra distérran
* Mab-dén liés de gouéh ér gounar eahussan.
* Ul lion én arfleu e rong hag e zispen,
* Èlcé én é golér é ma ehué mab-dén ;
* Nitra n’hel en arrest na discar é gounar,
* Ha ne zouj mui hanni, nag en nean nag en doar.
* É face e zou pourpret, é zivès e chumen,
* É vleàu èl serpantèd e hirris ar é bèn,
* É zeulegad e splann avel diw goahad tan,
* Hag é vampreu e grein avel guet en derhian.
* E gonzeu e zou huerhue ha luêm ha vélimus,
* Ne gleuér mui guet-hou meit blasfémeu eahus ;
* En dispeah, en disput, er vrassan anjulieu
* E zou fréh er golér guet calz a broçæsieu.
* Mar vennet hum salvein, é ma ret, christenion,
* Pêllat doh er golér ha bout douce a galon.
* En nemb e gâr er peah e salvou é inean,
* Mæs en dén colerus doh-t-hou e chair en nean.
* J. G.
# Er péhèd bocennus

| ◄ En avarice e zou | Er péhèd bocennus | En nemb e houyehé ► |
* Er péhèd bocennus ag er baillardigueah
* E laca calz a dud de gol er santeleah,
* Ha quen hirrissus-é mé ma ur méh cleuèt
* É misq en dud santel conz ag er baillardèd.
* Chongeal guet pligeadur én treu er ré loussan,
* Desirein pé gobér en œvreu méhussan,
* Cârein er péh e zou contrellan d’er burtæd,
* Chetu penaus é péh er ré zou paillardèd.
* Sperèd er heih paillard hemh cess e dihoella,
* É gas doh er péhèd dé ha dé e hoanna ;
* Doh goleuen er fé é chair é zeulegad,
* Ha ne houér mui difforh en droug a zoh er mad.
* É galon ahurtet bamdé e galetta,
* Haval-é doh en dir, ne cheleu doh nitra,
* Na doh boéh é gouscianç, na memb doh boéh é Zoué,
* Ne chonge é nitra quin meit én é fallanté.
* Imbèr é ta dehou ancoéhat é Grouéour,
* Ha ne zoug mui de Zoué na respet nag inour ;
* De vitin ha de noz ne lar mui a beden
* Ha n’en dès mui nitra ag ur vuhé christén.
* Èlcé er heih paillard, betag er gouhoni,
* E vihue én é béhèd, e varhue én é loustri ;
* Dihoallamb a youancq doh er péhèd méhus,
* Ma ne vennamb hur bout ur marw quer maleurus.
* J. G.
# Er péhèd véniel ne lah quet en inean

| ◄ O péhèd maleurus | Er péhèd véniel ne lah quet en inean | Bout e zou seih péhèd ► |
* Er péhèd véniel ne lah quet en inean ;
* Doh en nemb er hommet ne chair quet dor en nean ;
* Neoah pêllamb doh-t-hou guet en hirris brassan.
* Dougeamb èl er vocen er péhèd distérran.
* Ur péhèd ne gredemb ne oé méit véniel,
* A pe sellér a dost e zou liés marhuel ;
* Red-é enta dihoal guet er brassan sourci
* Doh ol er péhedeu, ma ne vennamb fari.
* Er péhèd véniel de Zoué e hra offanç,
* E huéh a damigueu en tan ag é vangeanç ;
* Un Doué tair gùéh santel, er vamen a burtæd,
* Ne hel jamæs andur en distérran péhèd.
* Er péhèd véniel doh-omb e bêlla Doué,
* É garanté doh-omb e yein a zé de zé ;
* Goannat e hrér perpet, hag ér pèn dehuéhan
* En hum gavér louyet é liameu Satan.
* Ma ne vennamb enta couéh ér fauteu brassan,
* Dihoallamb guet éhuéh doh er ré distérran ;
* Rac a nebedigueu er péhèd véniel
* Hur has hemb ne chongeamb bet er péhèd marhuel.
* J. G.
# Er sabotier

Oberennoù damheñvel pe handelvoù all zo ivez, gwelout Trente mélodies populaires de Basse-Bretagne (1931)/Ar Boutaouer.
| ◄ Kanvow | Er sabotier | Silvestrik ► |
* Chelawed oll a chelawed
* Tran lar di rèno
* Or gannen a neüe zaüet
* Tran lar di ra la la
* Tran lar di rèno
* Or gannen a neüe zaüet
* D'or sabotier i ma zaüet
* Zaüed e d’or sabotier koèt
* Ennes i gomenant er hoèt
* Hag i di yon zo guérennet
* Ge’ mouch golow ar er moged ;
* Ge’ mouch golow ar er moged,
* Ha ged er blèü kaneüided
* « Penost i hein de gas méren,
* Pe n'ouyan hent na minojen ? »
* Pignet anze ged en dosten,
* A hui glowei trouz en echen ;
* « Trouz en ach ag en daladur,
* « I reparein er lijadur ;
* « Er sabotier e huitellad,
* Hi dok ket-on ar gosté i dal. »
* Arriü e men groék ke’ méren.
* Goel val e d’ein mont t’i dichen.
* Teve’ men dous, ne chiffe’ ket ;
* Disul ni yei d’en ovren bred ;
* Disul ni yei d’en ovren bred
* Ni ombo guin mat te évet
* Er sabotier a pe labour,
* N’echet affer de éve’ dour,
* Meid er guin ru ag er guin guén
* Er lowdeüi leih er üéren.
Cette chanson de danse, qui est dans le mode majeur, présente une construction rythmique dont on trouve de fréquents exemples dans l’antiquité. Des cinq membres de deux mesures qui la composent, le premier et le second, en s’appariant, répondent symétriquement au quatrième et au cinquième, également appariés ; tandis que le troisième membre, dépourvu de pendant, n’en trouve aucun auquel il puisse s’unir. Ce membre « célibataire » s’appelait chez les anciens mesodicon, et la strophe qui le renfermait portait le nom de période mésodique.
Chantée par Me Loth Guéméné
# Er prajou da vare ar ragain

| ◄ Al labourer koz | Er prajou da vare ar ragain | Dizrougiez ► |
D’an Aotrou Moal.
* E miz eost, d’ar beure, e renken diblouza,
* Eur fouet lemm war va brec’h, em dom eun tamm bara,
* ’Vit mont gant va loened da beuri er prajou
* Dre henchou doun ha lous, bevennet a bonchou.
* ’Pa em beze, c’hoantek, va bara echuet,
* Hekleo va mouez skiltrus e oad sur da glevet.
* Eus ar c’hlizenn dener, eus a skignou an heol
* Ne raen muioc’h a van eged eun oan eus teol.
* Ma savfen diwezat, an anevaled kêz
* O deve kalz taodiou abalamour d’ar brez
* Da gommans ar c’hoariou : piked-round, nao-bugel,
* Redadeg, lostig-louam, dreist pep tra bransigell.
* Miz gwengolo deuet, krennet an deveziou,
* Eus ar beure d’an noz e chomed er prajou ;
* Ganeomp, mesaenen, ar c’hiz a oa neuze
* Kas ar merc’hed d’ar gêr, war-dro eur ar c’hreiste,
* Da gerc’hat podou youd, bouedig laez pe zouben
* En desped d’o vender atao debret kempenn.
* ’Vit berrât an amzer, da goulz mern alïes,
* E laeremp, er parkou, patatez, karotez…
* Keusteuren ’veze graet ; amann ne vanke ket,
* Ha, me hen lavar d’eoc’h, an diweuz a liped.
* Penaos tremen heb doan finvez an abardaez ?…
* O lakat da emgann loened dianavez !
* Pebez dispac’h, Jezus ! am eus gwelet ’vel-se
* Gant eul lagad seder, eur galon didrue !
* Koueza ’rae gliz pe c’hlao ; neuze ’barz eul lochen
* Graet gant skourrou haleg, golôet a raden,
* En, em vodemp peurvuia, da zelaou eun den koz
* O konta marvailhou a bade bete noz.
* N’eus stad ebet gwelloc’h,
* N’eus amzer eurusoc’h,
* N’eo ket gwir, bugale ?
* Respontit heb dale.
# Er puar Brér

| ◄ Lièr d’en eutru Rieu | Er puar Brér | Er houh brehonek hag er brehonek-gallek ► |
* Er memb tad en devoé gannet,
* Er memb mam en devoé mâghet
* Job, Ivon, Guilleu ha Iahan,
* Tud dispartiet a vihan.
* Kuittat a hrezant ty ou zad
* Eit monnet de glah chanche vad.
* Ind a lavaras : kenavo,
* Kenavo, bredér, gùélamb bro !
* Doh er huh-heol é has Vonik ;
* Dob er sàu-heol é has Jobik ;
* Ér hreis-noz Guilleu a yas tré,
* Ha Iahan a yas ér hreis-dé.
* Bannein a hrezant ér ghis-cé
* Ou bro, Breih-izel, étré-z-hé.
* En dud nezé ne oent ket stank ;
* Er vro oé de bep-unan frank.
* Deusto ne oent ket mui kevret,
* Er puar brér oé haval meurbet.
* Memb predek tostik, memb dillad,
* Er memb bleàu er memb deulegad ;
* Ker pennêk unan èl en al,
* Mad d’er ré vad, tèr d’er ré fal.
* — Chomein a hrezant pêl-amzér,
* Peb-unan d’é du, én é ghér.
* Ind a ziské d’ou bugalé
* Labourat doar ha mêlein Doué,
* Mervel kentoh eit gobér fal,
* Pléghein er pèn idan er goal,
* Ha kassat mui eit kakousèd
* Er ré d’ou ghir ne zalhé ket.
* — Chetu un dé, ag er vro gal
* Ur voéh a sàu : « èl er ré-ral,
* « Ni a vèn ma konzo Bréhis !
* « Konz brehonek zo ur fal ghis,
* É léh bragheu bras, ni a vèn
* « Ma tougheint èl omb bragheu moèn !
* « É léh ou bleàu bir, ni a vèn
* « Ma vou touzet ehué ou fèn. »
* — Er puar brér hag ou bugalé
* Nezé hum gonzas étré-z-hé :
* « A houdé pegours, Bretonnèd,
* « É ma hur mistr er galeuèd ?
* « Pautrèd ! hà sentein a remb-ni
* « De dud péré n’en dès bili
* « Nag ar hur sai, nag ar hur bleàu,
* « Nag ar hur honz ? Dalhamb attàu,
* « Én drespet dehé, d’er ghizieu
* « En dès lausket d’emb hun tadeu !
* « É brehonek hun nès pedet,
* « Ha Doué en dès hur cheleuet ;
* « É brehonek hun nès konzet,
* « Biskoah d’hur ghir n’hun nès manket.
* « Kandalhamb perhuéh hur ghizieu,
* « Birvikin n’hur bou ké na gheu !
* — A houdé, er puar brér, peb plé,
* Ar ur blacen hum zastumé,
* Hag a douïé é vehent bet
* D’ou Doué, d’ou bro, léal prepet.
# Er règl n’oblige quet édan boén a behet

| ◄ Corrigein er fauteu public | Er règl n’oblige quet édan boén a behet | En achemand a vul er Pab Nicolas IV ► |
1.° ANFIN ne fal quet demb ma vou obliget er verdér ha hoéreset édan boén a behet marhuel de héli er péh e zou merchet ér règl-men, nameit a int e vehai obliget dré ourhemeneu Doué pé dré ré en Ilis.
2.° Mæs ret-é ma queméreint guet humilité ha pront aboeissance, ha ma reint perhuèh er penigenneu e vou reit dehai eit er pèh ou dou manquet.
Er verdér en dès er gonsolation de uélet dré er chapistr-men, en ou dès er bonheur de vout lodêg én nombr bras a bep sort madeu spirituel é héliein er règl, hemb eah a gommettein pehet erbet, a pe n’hé hélient quet. Èl-cé é conz sant Françæs ér chapistr-men, hac èl-cé é tiscléri er Pab Nicolas IV, hac er Pab Leon X, én ur agréein er règl ag en Urh a benigen. Er hettan e lar ér chapistr-men n’oblige quet er règl édan boén a behet marhuel ; hac en eil e lar én ur bul é agré hac é jauge er règl eit er verdér ag en drivet-Urh a benigen hum dolp de vihuein ansambl pedost èl Menéh pé Leannéset, sauf n’en dint quet cloéstret, penaus n’oblige er règl nac édan boén a behet marhuel nac a behet véniel ; chetui er guirieu ag er bul : Omnia et singula in præsenti regulâ contenta sunt consilia ad salvandas viatorum ; et nulla sunt obligatoria ad peccatum mortale vel veniale, nisi humano vel divino jure aliquis alias esset obligatus ; é breton : ol ha peb-hunan ag er poéndeu ag er règl-men e zou conseilleu eit salvein ineanneu er-ré e guerh én hènt ag er Baraouis, ha n’en dès quet nitra én hi e oblige édan boén a behet marhuel pé véniel, nameit hac un dén e vehai obliget a hènt-aral dré ourhemeneu Doué, pé ré en Ilis, pé dré vœu. Mæs er verdér hac en hoéreset ne rant quet na ne zeliant gobér vœu de viret er règl, ma n’en dès er règl obligation erbet, ne pas memb a behet veniel eit er verdér e vihue èl Menéh a vandenneu, n’en dès quet ehué eit er verdér e vihue e creis er bed. Sant Françæs en dès tolpet ér règl-men hilleih ag er honseilleu e ra Jésus-Chrouist én Aviel d'en ol grechénion, eit ou gorrein ihuelloh ér santeleah pé ér squél ag er Baraouis, hemb neoah ou obligein.
Er-ré é vanquou ne zeliant quet ou dout poén erbet a gouciance, mæs int e zeli quemér er résolution de receu ha d’obér er péh e larou en Directour pé ou Hovezour dehai é penigen ag er péh ou dou manquet.
# Er sacremant a Eurh

| ◄ Me grèd é teliér | Er sacremant a Eurh | Doué en dès, eit poblein ► |
* Er sacremant a eurh zou bet instituet
* Aveit consacrein tud a berh Jesus choéget,
* Hag aveit rein dehai ol er hræçeu requis
* Aveit derhel é léh ha condui en Ilis.
* Èlcen é vou perpet predéguet é lézen,
* Ér puar horn ag er bed laret en overen,
* Reit er sacremanteu ha discoeit hent en nean
* De biw-benac en dès sourci ag é inean ;
* Trugairé d’oh, Jesus, hou pout instituet
* Er sacremant a eurh, aveit ma vou perpet
* Bugulion d’hur hondui beta n’en dei en dé
* Ma vehemb én abri guet-n-oh é lein en né.
* Groeit enta ma vehemh ol fidel a galon
* De cheleuèt perpet doh boéh hur bugulion :
* Hui e lar, én ur gonz ag en dud a ilis,
* Piw-benac hou coapa, em goapa, em dispris.
* J. G.
# Annaig ar Fichant

Oberennoù damheñvel pe handelvoù all zo ivez, gwelout Annaic Ar Fichant.
| ◄ Kloarek Montroulez | Annaig ar Fichant | Margodig ► |
* Chilaouet hag e klevfet, hag e klevfet kanan,
* Ha breman,
* Hag e klevfet kanan
* Eur zonig koant a newe kompozet er bla-man,
* Ha duman,
* Eur zonig koant a newe kompozet er bla-man.
TRADUCTION. — Ecoutez, et vous entendrez, et vous entendrez cnanter — Et maintenant — Et vous entendrez chanter — Une chansonnette jolie composée cette année — Et chez nous, — Une chansonnette jolie composée cette année.
Eadem.
# Annaik (Kelien)

| ◄ Kovesion | Annaik | Stereden ar C’hoz-Geodet ► |
* Pa oann e ker ar Roc’h,
* Iaouank ha leun a loc’h,
* E ker ar Roc’h,
* Anaenn diou verc’h gaer
* Unan ’vel ar roz-aer,
* Diou verc’hik kaer,
* Ann hini iaouanka
* Koantoc’h ’vid ar c’hoanta
* Ar iaouanka
* Naik, eunn heiez flour
* Er c’hoajo, traou ann dour
* Eunn heiez flour.
* Etre ar verc’hed kez,
* Pa c’he ho mamm emez,
* D’ar verc’hed kez.
* Me lenne eul levr brao
* Etre ann eligo
* Eul levrig brao :
* — Danve mab ar Roue
* Hag he goantiz ive,
* Mab kaer ’r Roue
* Muntret er garrek korn,
* Int kousket dorn ha dorn
* Er garrek korn . —
* Hag a oelemp neuze ;
* Annaik marteze,
* Hi na oele ;
* Sonj am euz a savaz,
* Ha d’ann nec’h a bignaz
* Kerkent savaz :
* Ar glujar nij d’ar c’hoat
* Pa ve gwallet ervad,
* A guz er c’hoat,
* Lec’h dont tu ’r chaseer
* Evit mervel e-berr
* Tu’r chaseer.
* Er Roc’h, pa oann iaouank
* C’hoarzenn ha goelenn stank
* Pa oann iaouank.
# Annaik (Levr, Pronost)

Follennou
# Annaik Calve

| ◄ Merc’hed ar Gardien Koz | Annaik Calve | O tont deus an eured  ► |
* 1. Kloarek ’n Amour a lavare,
* Digedonlonla ladira lonla :
* Kloarek ’n Amour a lavare
* ’r milin ar stang pa arrue :
* 2. Dibonjour oll tud an ti-man
* Kerkoulz d’ar braz, d’ar bihana ;
* 3. Kerkoulz d’ar braz ha d'ar bihan
* D’Annaik Calve dreist peb unan.
* 4. Na tud an ti-man d'in liviret :
* Na Naïk Calve da blec’h e oet ?
* 5. E maï du-ze e-barz eur zal
* Dirostou he bleo melen koar.
* 6. — Annaik Calve d’in liviret :
* ’Barz plec’h e vec’h e kousket ?
* 7. — ’N em guele kloz kichen an tan,
* Ne ve nemed doun ma unan
* 8. — Me ve du-ze er machosi
* Setu mignon, daou unvani.
* 9. — Annaik Calve d’in liviret.
* D’all leur neve c’hui a iaffet ?
* 10. — D’all leur neve me a ialo
* Na drouk na mad neb a garo.
* 11. Mar be sonnerien me a zanso,
* Mar ne be ket me a gano.
* 12. Markiz Guerrand a c’houlenne
* Digant an dud dre m'o guele :
* 13. Na peuz ket guel’t evit bale
* Kloarek ’n Amour e vont a-ze ?
* 14. — Eet eo a-ze d’all leur neve
* Annaik Calve enn he gozte :
* 15. Gatha beb a votou ler neve
* Braoa daou zen ’zo var vale.
* 16. Markiz Guerrand a lavare
* De gloarek an Amour ell leur neve :
* 17. — Na dolomp-ni hor porpanc’haou
* Deomp da c’hourin var ar gajaou.
* 18. Salokroaz, c’hui ’zo Markiz er Guerrand
* Me n’oun nemed mab eur paysant.
* 19. — ’Vidoc’h da ve mab eur paysant
* C’hui peuz ar choaz ar merc’hed koant.
* 20. — Gant Doue eo d’in prodestinet
* Gant konj’ he zud em euz hi bet.
* 21. Markiz Guerrand dal ma klevaz
* ’N eur c’huitel arc’hant a c’huezaz.
* 22. Trihuec’h mab tud chentil a rekontraz
* Gathê beb a glenze tennet e noaz.
* 23. Kente tol klenze enn euz great
* Kloarek an Amour e zo lazet.
* 24. Annaik Calve ha pa velaz
* E penn ar Markiz pront a iaz.
* 25. E penn ar Markiz a grogaz
* Ha tro all leur ganthon a raz.
* 26. — ’Vidoc’h da ve laët ma c’hloarek
* Evidon-me, c’hui na po ket.
* 27. Annaik Calve a lavare,
* D’he mamm er gear pa errue :
* 28. — Na aozet d’in ma guele eaz
* ’M c’halon em c’hreiz a zo dieaz.
* 29. — Ma merc’h re zansal oc’h euz great
* Mar d’eo ho kalon dieazet.
* 30. — Ma mamm re zansal ’m euz ket great
* Kloarek an Amour e zo lazet.
Nota-bene. Cette guerz est une version des différentes pièces de kloarek, publiées par M M. de la Vllemarqué, Luzel, et dans le recueil publié par la société des bibliophiles bretons.
# Annaig Kozhig

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Annaik Kozik, gant Fañch an Uhel ;
* Annaïg Kozig, gant Maurice Duhamel
# Annaik

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Levrioù :
* Annaïk, embannet e 1880, gant Narsis Kelien
* Annaik, embannet e 1902, gant Pêr Pronost
Barzhonegoù :
* E Gwerziou Breiz-Izel, gant Fañch an Uhel :
** Annaik Kozik
** Annaig Lukas
** Annaig Ar Bail
* E Soniou Breiz-Izel, gant Fañch an Uhel :
** Annaïc
** Annaic Ar Fichant
* Annaik, e Annaïk, gant Narsis Kelien
* Annaik, e Annaik, gant Pêr Pronost
* Annaik Calve, e Recueil de mélodies bretonnes recueillies dans les campagnes, gant Henri Guillerm
# Annaik (Levr, Pronost)/Kinnig

| Kinnig | Kenvroiz ker euz Leon ► |
Al levr-ma a ginnigann d’am zad, d’am breudeur ha d’am c’hoarezed ; re zivezad ounn, siouaz ! d’her c’hinnig d’am mamm ger pehini hor gortoz holl er Baradoz.
Her c’hinnig a rann, oc’hpenn, d’ann Aotrou A. LE STUM en deuz bet ar vadelez da rei d’in ann dourn evit skriva ann toniou a zo enn-han, ha d’ann Aotrounez F. VALLÉE (ar barz Abherve), F. JAFFRENNOU (ar barz Taldir) pere a zifenn ken nerzuz hor iez, enn eur mare ma klasker, dre bep ardou, he digrisienna euz Breiz-Izel.
Per PRONOST.
# Annaik (Pronost)

| ◄ Kenvroiz ker euz Leon | Annaik | Soun ► |
* Ar bokejou glasa, digor er prajou braz,
* N’ho deuz ket al liou kaer euz he daoulagad glaz ;
* Ne weler ket gwiniz, enn anv, e nep tachenn,
* Alaouret, stang hag hirr, evel he bleo melen ;
* Iskiz ha dudiuz eo kan ann alc’houedez,
* Kalz dudiusoc’h c’hoaz eo mouez va mignounez.
# Jabadao (Guillerm)

| ◄ Gavotte (2) | Jabadao | Rozen Kaudan  ► |
Nota-bene. C’est tout ce que nous donnons pour le moment des différents airs de cette danse. Le joueur de bombarde ne jouait naturellement pas toutes ces reprises d’une seule haleine. Le biniou répétait l’un des airs.
# Janed

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
E Gwerziou Breiz-Izel, 1868 ha 1874, gant Fañch an Uhel :
* Janet ar Wern
* Janet ar Iudek
* Markis ar C’hleand ha Jannet Riou
* Jannet Derrien
E Soniou Breiz-Izel, 1890, gant Fañch an Uhel :
E Lili ha Roz-Gouez, 1902, gant Pêr Pronost :
E Gwerziou ha Soniou Breiz-Izel, 1913, tonioù Gwerziou Breiz-Izel dastumet gant Maurice Duhamel :
* Janed ar Wern
* Janed ar Iudek
Gwelout ivez :
# Janed Derrien

Oberennoù damheñvel pe handelvoù all zo ivez, gwelout Jannet Derrien.
| ◄ Kloarek Lambaol | Janed Derrien | Yannig ar Gall ► |
* An Derrien koz a lavare
* D’e verc’h Janed, eun de a oe,
* D’e verc’h Janed, eun de a oe.
TRADUCTION. — Le vieux Derrien disait — A sa fille Jeanne, un jour… (bis).
Chanté par Maryvonne le Flem, Port-Blanc.
# Janed ar Iudek

Oberennoù damheñvel pe handelvoù all zo ivez, gwelout Janed ar Yudeg.
| ◄ Renea ar Glaz | Janed ar Iudek | Janedig ar Marek ► |
* Janed Iudek ’zo dimezel,
* Ne briz ket nea he c’hegel,
* Nemet he gwerzid ve arc’hant,
* He c’hegel korn pe olifant.
TRADUCTION. — Jeanne le Iudek est demoiselle, — Elle ne daigne pas filer sa quenouille — Si son fuseau n’est pas d’argent, — Sa quenouille, de corne ou d’ivoire.
Chanté par Marie-jeanne le Bail, Port-Blanc.
Chanté par Maryvonne le Flem, Port-Blanc.
# Jabadao

| ◄ Bleuniou nevez | Jabadao | Kentel d’ar barz yaouank ► |
* Laouenan,
* Laouen a gan,
* Ro d’in da ganaouen,
* Ma tec’ho buan,
* Va foan,
* Didrouz gant an ezen.
* Me gar an heol, an nenvou,
* Hag ar soniou lirzin,
* Lagad ar merc’hedigou,
* Hag ho dornig mibin.
* Evelse e kanomp-ni,
* Anken hag evurusted,
* Tre daërou ha kaniri
* Ar vuhez zo mesket.
# Janed Arc

| ◄ Nouel-Nouel | Janed Arc |
O dousat da gelo
’Zo war ar muzello !
Janed Ark ken karet ’Touez ar zent ’vo laket
$\left.{\begin{matrix}\\\\\end{matrix}}\right\$
diou wech.
’Touez ar zent ’vo laket,
Gant hon Tad binniget,
Gant Pi dek, ar Pab bras,
’Lar d’imp esperi c’hoaz.
Esperi ’wit hon bro
’Devo c’hoaz en Nenvo
Eur zantez vras ouspen
Ewit dont d’hen difen !
Breman ’zo pemp kant vla,
Eun drue ar vrasa
A rene en hon bro,
Arru ’pal ar maro !
Pa zibabas Doue
Eur plac’hig yaouank-tre,
Kunv, izel a galon,
’Wit argas ar Zaozon.
Ar Zaozon villiget,
En hon bro diskennet
Ha dare da laret
Ne oa ken Franz ebet !
Ganet en Donremi,
Klewet mouezio ganti,
E despet d’he c’herent,
Ee em laka en hent !
’Dreuz d’an enebourien,
Gant poan e c’hall tremen ;
Kavout ’ra ar Roue,
Komz ’ra a-beurz Doue !
Ar Roue souezet
Janed a wel galwet ;
Janed ya d’ar brezel
En he dorn eur baniel.
Orleanz goneet
War ar Zaozon trec’het,
Ar Roue ’zo sakret
Hag ar Franz ’zo salwet !
Mes Doue a c’houlen
Kaerât he churunen ;
Janed, tapet, gwerzet,
En bev a vo dewet.
Arôk ’vo tamallet,
Mes n’en em droc’ho ket,
He c’homzo d’ar barner
’Vo reiz, leun a zouster !
M’he dilez ar Roue,
Kennerzet gant Doue,
Janed ’gerz d’ar maro,
Maro spontus, mar zo !
An tan a droïdel,
Dare eo da vervel !
Pokat a ra d’ar groaz,
Hano Jezuz ’lar c’hoaz !
Jezuz ! Jezuz ! Jezuz !
’Largant eur vouez klemmus,
Hag hec’h ine neuze
A nij ’trezek Doue.
Pel ’zo kristenien Franz
’Veve en esperanz
Da gât en ilizo
Janed war ’n oterio.
Ha setu deut an de
Ma reio ar Pab d’ê
O mennad binniget :
Janed santez hanvet !
Kaeroc’h flourdilizen
N’eus ket ar Franz kristen,
Dispar ar berlezen
A splan ’n he c’hurunen !
Eur berlezen dispar
Diwanet ’n he douar,
Hag eun difennerez,
’Kreiz he zristidigez !
Janed, lilien goant,
E-kreiz hon nec’hamant,
Deut c’hoaz, deut da viret
Ar Franz, hon bro garet. :
# Janed ar Wern

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Janet ar Wern, gant Fañch an Uhel ;
* Janed ar Wern, gant Maurice Duhamel
# Izabel ar Yann (Duhamel)

Oberennoù damheñvel pe handelvoù all zo ivez, gwelout Izabell ar Iann.
| ◄ Robart an Diaoul | Izabel ar Yann | Seziz Gwengamp ► |
* Na pa retornis eus poazet,
* Me ne zonjen en droug abet ;
* Na pa retornis eus poazet,
* Pevar lakez ’meus rankontret.
TRADUCTION. Quand je revins de faire cuire [au four banal], — Je ne songeais pas à mal ; — Quand je revins de faire cuire, — Je rencontrai quatre laquais.
Chanté par Menguy et Léon, Carhaix.
* E-barz en Franz e zo diskennet,
* Tron la ladirei, tron la ladira !
* E-barz en Franz e zo diskennet
* Eur Jouif yaouank da brenan merc’hed
TRADUCTION. — En France est descendu — Tron la la direï, tron la ladira ! — En France est descendu — Un jeune juif pour acheter des filles.
Chanté par Maryvonne le Flem, Port-Blanc.
Chanté par Françoise Menguy, Port-Blanc.
# Janed Helari

Oberennoù damheñvel pe handelvoù all zo ivez, gwelout Jannet Helari.
| ◄ Martoloded an Oriant | Janed Helari | Ar Martolod yaouank ► |
* Janed Helari, merc’h he mamm,
* Braoa plac’h yaouank ’zo en Dinam,
* Braoa plac’h yaouank ’zo en Dinam.
TRADUCTION. — Jeannette Hélari, ﬁlle de sa mère, — [Est] la plus belle jeune fille qui soit à Dinan (bis).
Chanté par Maryvonne le Flem, Port-Blanc.
* Janed Helari, merc’h he mamm,
* Braoa plac’h yaouank ’zo en Dinam ;
* Ha na hall ket sevel he fenn,
* Gant an dudjentil ouz hi goulen.
TRADUCTION. — Jeannette Hélari, fille de sa mère — [Est] la plus belle jeune fille qui soit à Dinan ; — Et elle ne peut lever sa tête — Avec les (tant il y a de) gentilhommes qui la demandent [en mariage].
Chanté par Augustine Kerleau, Port-Blanc.
# Plac’hik Eusa (ton)

| ◄ Iliz ma farroz | Plac’hik Eusa | Ann hini a garann ► |
N°9.
# Plijadur an ine

| ◄ An Drinded | Plijadur an ine | an Daerou ► |
"Distro Marzin"
* 2.
* Sellet a ra var zu n’envou
* En Doue a lak he sonjou ;
* Ne vev nemert vit he Aotrou.
* 3.
* Sonjal a ra bep deiz, bep noz,
* Ken alies m’a da repos,
* En gloar padus ar baradoz.
* 4.
* Zur mad ez eo pa dremeno
* Euz ar bed-ma var zu n’envou.
* Da vont er gloar gant he Aotrou.